C 334/58
MT
Il-Ġurnal Uffiċjali tal-Unjoni Ewropea
1.9.2022
(26)
Skont id-data tal-2020, l-Irlanda ma timportax żejt mhux maħdum jew gass mir-Russja.
Id-dipendenza tal-Irlanda fuq il-faħam Russu (22 % tal-importazzjonijiet tal-faħam) hija aktar baxxa mill-medja tal-Unjoni, f’kuntest fejn anki l-piż tal-fjuwils fossili solidi fit-taħlita tal-enerġija (7,6 %) huwa aktar baxx mill-medja tal-Unjoni.
Filwaqt li l-Irlanda għandha esponiment għaż-żejt u għall-gass Russi aktar limitat mill-medja tal-Unjoni, is-sitwazzjoni ġeopolitika attwali u l-prezzijiet għoljin tal-enerġija jżidu l-urġenza għall-Irlanda biex iżżid l-isforzi tagħha biex tilħaq il-miri tal-enerġija rinnovabbli stabbiliti fil-pjan nazzjonali għall-enerġija u l-klima.
Il-pjan ta’ azzjoni dwar il-klima talIrlanda jinkludi l-għan ambizzjuż li s-sistema tal-enerġija tal-pajjiż tiġi ttrasformata sal-2030.
Dan ser jippermetti lill-Irlanda tikseb tnaqqis ta’ 51 % fl-emissjonijiet totali tal-gassijiet serra bejn l-2018 u l-2030.
Ir-riformi meħtieġa u l-kobor ta’ din it-trasformazzjoni ser ikunu konsiderevoli, mill-iżgurar tal-investiment pubbliku u privat meħtieġ, sat-twettiq tal-impenji fil-ħin.
Titjib komprensiv tal-infrastruttura tal-enerġija tal-Irlanda huwa meħtieġ biex jinkiseb benefiċċju sħiħ minn sorsi ta’ enerġija rinnovabbli u biex jintlaħqu l-objettivi klimatiċi tal-Irlanda.
Il-ħolqien ta’ qafas ta’ investiment li jwassal biex jiġi ffaċilitat u inċentivat l-investiment fit-tranżizzjoni tal-enerġija ekoloġika ser ikun kruċjali biex titnaqqas id-dipendenza fuq il-fjuwils fossili.
Għall-enerġija rinnovabbli, għad hemm sfidi fissistema tal-ippjanar u tal-permessi, b’mod partikolari dwar id-durata twila tal-proċeduri tal-permessi tal-ippjanar u l-proċeduri ta’ appell twal u għaljin.
It-titjib tal-effiċjenza tas-sistema tal-ippjanar u tal-permessi billi jiġi żgurat li rriżorsi xierqa jkunu disponibbli fl-istadji kollha tal-proċessi tal-ippjanar u billi jiġi ssimplifikat il-qafas ġenerali jista’ jħaffef l-iżviluppi fuq skala kbira, u b’hekk jaċċellera t-tranżizzjoni ekoloġika.
Barra minn hekk, l-espansjoni u ttisħiħ tal-grilja tal-elettriku u l-infrastruttura ta’ appoġġ f’postijiet ewlenin ser ikunu kruċjali għat-tnaqqis talkonġestjoni u t-titjib tal-istabbiltà tagħha.
B’mod partikolari, interkonnetturi ġodda għat-trażmissjoni tal-elettriku lejn pajjiżi ġirien ser jappoġġaw sigurtà akbar tal-provvista tal-enerġija.
Ser ikunu meħtieġa wkoll żieda fil-kapaċità tal-ħżin u l-introduzzjoni tal-massa tal-punti tal-iċċarġjar għal vetturi elettriċi.
Barra minn hekk, l-iżvilupp ta’ strateġija nazzjonali għall-idroġenu rinnovabbli jgħin ukoll fid-diversifikazzjoni tat-taħlita tal-enerġija.
(27)
Il-miżuri tal-effiċjenza fl-enerġija ser ikollhom rwol ewlieni fit-tnaqqis tal-konsum tal-enerġija.
Tnaqqis kbir fl-użu tal-enerġija huwa meħtieġ biex jintlaħqu mhux biss l-objettivi klimatiċi tal-Irlanda, iżda wkoll il-mira għall-Unjoni kollha li jitnaqqsu l-emissjonijiet netti ta’ gassijiet serra b’ 55 %.
Filwaqt li l-pjan ta’ azzjoni dwar il-klima jinsab fittriq it-tajba, l-Irlanda sa issa waqgħet lura f’termini ta’ tnaqqis tal-emissjonijiet ta’ gassijiet serra.
Bl-applikazzjoni talprinċipju ‘l-effiċjenza enerġetika tiġi l-ewwel’ u bl-insegwiment ta’ tnaqqis kbir fl-użu tal-enerġija fil-bini, l-Irlanda tista’ tnaqqas id-dipendenza tagħha fuq l-importazzjonijiet tal-enerġija.
Livelli ogħla ta’ vetturi elettriċi jistgħu jieħdu vantaġġ mill-ġenerazzjoni domestika tal-elettriku minflok jiddependu fuq l-importazzjonijiet tal-fjuwil.
Peress li lpjan ta’ azzjoni dwar il-klima jinkludi mira ta’ miljun vettura elettrika fit-toroq Irlandiżi sal-2030, hija meħtieġa introduzzjoni sinifikanti ta’ punti tal-iċċarġjar elettriku.
Sabiex l-Irlanda tkun konformi mal-objettivi “Lesti għallmira ta’ 55 %”, ser tkun meħtieġa żieda ulterjuri fl-ambizzjoni fir-rigward tat-tnaqqis tal-emissjonijiet tal-gassijiet b’effett ta’ serra kif ukoll żieda fl-enerġija rinnovabbli u l-effiċjenza enerġetika.
(28)
Filwaqt li l-aċċellerazzjoni lejn in-newtralità klimatika u lil hinn mill-fjuwils fossili ser toħloq spejjeż sinifikanti ta’ ristrutturar f’diversi setturi, l-Irlanda tista’ tagħmel użu mill-Mekkaniżmu ta’ Tranżizzjoni Ġusta fil-kuntest talpolitika ta’ koeżjoni biex ittaffi l-impatt soċjoekonomiku tat-tranżizzjoni fir-reġjuni l-aktar milquta.
Barra minn hekk, l-Irlanda tista’ tagħmel użu mill-Fond Soċjali Ewropew Plus, stabbilit bir-Regolament (UE) 2021/1057 talParlament Ewropew u tal-Kunsill (19), biex ittejjeb l-opportunitajiet ta’ impjieg u ssaħħaħ il-koeżjoni soċjali.
(29)
Fid-dawl tal-valutazzjoni tal-Kummissjoni, il-Kunsill eżamina l-Programm ta’ Stabbiltà tal-2022 u l-opinjoni tiegħu (20) hija riflessa fir-Rakkomandazzjoni (1).
(30)
Fid-dawl tal-interkonnessjonijiet mill-qrib bejn l-ekonomiji tal-Istati Membri taż-Żona tal-Euro u l-kontribut kollettiv tagħhom għall-funzjonament tal-unjoni ekonomika u monetarja, il-Kunsill irrakkomanda li l-Istati Membri taż-Żona tal-Euro jieħdu azzjoni, inkluż permezz tal-pjanijiet tagħhom għall-irkupru u r-reżiljenza, biex jimpli­ mentaw ir-rakkomandazzjonijiet mogħtija fir-Rakkomandazzjoni tal-2022 dwar iż-Żona tal-Euro.
Għall-Irlanda, dan huwa rifless b’mod partikolari fir-rakkomandazzjonijiet (1) u (2),
(19) Ir-Regolament (UE) 2021/1057 tal-Parlament Ewropew u tal-Kunsill tal-24 ta’ Ġunju 2021 li jistabbilixxi l-Fond Soċjali Ewropew Plus (FSE+) u li jħassar ir-Regolament (UE) Nru 1296/2013 (ĠU L 231, 30.6.2021, p. 21).
(20) Skont l-Artikolu 5(2) tar-Regolament (KE) Nru 1466/97.